Vermiste myners oorlede ná brandArgieffoto Vier werknemers is dood toe ŉ brand by ŉ Implats-platinummyn in Rustenburg, Noordwes, uitgebreek het. “Dit spyt Implats om aan te kondig dat al vier werknemers wat verdwyn het ná ŉ ondergrondse brand Vrydag by Impala se nommer 14-skag, oorlede is,” het Impala Platinum Holdings Saterdag in ŉ verklaring gesê. Die myners is oorval deur rook terwyl hulle skuiling vir veiligheid gesoek het, het die maatskappy bygevoeg. Die oorsaak van die brand is nog nie bekend gemaak nie. Mosebenzi Joseph Zwane, minister van die departement van minerale hulpbronne, beplan ŉ reis na Rustenburg om die myn te besoek.